Kaaba

Kaaba (Arabic: ٱلْكَعْبَة‎, romanized: al-Kaʿba, lit. 'the Cube', Arabic pronunciation: [al.ˈkaʕ.ba]), ka bɛ lahi sabirili Ka'ba, Ka'bah bee Kabah, ka saha shɛŋa bɛ booni li al-Ka'ba al-Musharrafa (Arabic: ٱلْكَعْبَة ٱلْمُشَرَّفَة‎, romanized: al-Kaʿba l-Mušarrafa, lit. 'the Honored Ka'ba', Arabic pronunciation: [al.ˈkaʕ.ba‿l.mu.ˈʃar.ra.fa]), di nyɛla kuɣa duu din zani Musulinsi jiŋli din mali darija mini kasi sheei, Masjid al-Haram din be Mecca, Saudi Arabia. Musulinima nyami ka di nyɛ Bayt Allah (Arabic: بَيْت ٱللَّٰه‎, lit. 'House of God' (Naawuni duu)) ka nyɛ "qibla" (Arabic: قِبْلَة‎, jiŋli ni puhiri kpari shɛli polo) n zaŋ ti dunia Musulinima zaa. Saha ŋɔ duu maa nyɛla bɛ ni daa labi mɛ shɛli di ni daa niŋ ka buɣim di n-saɣim shɛli "siege of Mecca", Umayyads yuuni 683. Musulinsi Adiini piligu, Musulinima daa zaanimi n-tuhiri Jerusalem bɛ jiŋli puhibu ni pɔi ka naan yi ti zani n-tuhi Kaaba, Musulinima dihimi tabili ni kahigibu n daa nyɛli zaŋ chaŋ Muhammad sani. Musulinsi Adiini wuhiya, ni Kaaba nyɛla din labi mɛ pam taarihi puuni, di bahi bahindi Ibrahim (Abraham) mini o dapala Ismail (Ishmael), o ni daa labina Mecca yuun bɔbigu nyaaŋa o ni daa che o paɣa Hajar (Hagar) mini Ismail n bahi ni ka di nyɛla Naawuni ni puhi o shɛm puuni. Kaaba gilibu nudirigu polo buyopɔin, bɛ ni booni shɛli Tawaf (Arabic: طواف‎, romanized: tawaaf), nyɛla "Fard" (talahi) din be Hajj mini Umrah ni. Luɣ'shɛli din gili Kaaba ka Hajj niŋdiba chani nima ni maa yuli n booni Mataaf. Kaaba mini Mataaf nyɛla Hajj niŋdiba ni muɣiri. Luɣ'shɛli dabisili kam Musulinsi yuuni puli ni, gbaa yihi Musulinsi goki Dhu al-Hijjah dabaa awɔi dali, Arafah dubu dali, din dali ka bɛ taɣiri sitirili din pɔbili maa, bɛ ni booni shɛli Kiswah (Arabic: كسوة‎, romanized: Kiswah, lit. 'Cloth'). Amaa, bɛ ni galisiri ni pam saha shɛli nyɛla nolɔri ni (Ramadan) mini Hajj niŋbu ni, din ni ka Hajj niŋdiba pam laɣindi n-niŋdi Tawaf. Saudi Ministry of Hajj and Umrah wuhiya, niriba 6,791,100 ban yi luɣ'shɛŋa polo na n daa chaŋ Umrah niŋbu Musulinsi yuuni AH 1439 (2017/2018 CE). Kundivihira